Alytaus arena

Alytaus arena – daugiafunkcinis sporto kompleksas Alytuje. Plotas – per 15 000 m². Kompleksą sudaro Sporto rūmai, baseinas, stadionas, sporto mokyklos salei ir aikštynas. Areną valdo VšĮ Alytaus sporto ir rekreacijos centras. Alytaus sporto ir rekreacijos centro steigėja ir savininkė yra Alytaus miesto savivaldybė. Daugiafunkcio Alytaus pramogų ir sporto komplekso statyba buvo finansuojama iš Valstybės investicinės programos (15 mln. Lt) ir iš ES struktūrinių fondų (10 mln. Lt). Savivaldybė kompleksui kasmet iš biudžeto skyrė apie 4,5 mln. Lthttp://alytausgidas.lt/investicijos-alytuje-tesiami-darbai-bet-ju-dar-daug/  (kai pajamos iš centro siekė 0,25 mln. Lt).http://verslas.lrytas.lt/rinkos-pulsas/2012-metai-lietuvos-arenoms-daug-skandalu-mazai-renginiu.htm?utm_source=lrExtraLinks&utm_campaign=Copy&utm_medium=Copy 

 Istorija 
Projekto vadovas – AB „Miestprojektas“ Romualdas Kemežys. Senuosius Sporto rūmus rekonstravo UAB „Struktūra“ (direktorius Zigmas Bronius Neverauskas). Dėl arenos prastos parketo kokybės Alytaus miesto savivaldybė bendrovę vėliau padavė į teismą ir bylinėjosi.

2009 m. spalio 23 d. ant stogo konstrukcijų iškeltas tradicinis vainikas (pasiektas aukščiausias pastato taškas), sporto arenos statyba įpusėjo – atlikti pagrindiniai statybos darbai.Ant Sporto arenos stogo jau iškeltas vainikas

2011 m. vasario 12–13 d. atidarymo proga vyko LKF taurės finalinis ketvertas.

2011 m. šioje arenoje vyko Europos krepšinio čempionato C grupės varžybos. Netrukus paaiškėjo, kad arenos grindys paklotos ne kaip buvo numatyta projekte, o pigesnės. Savivaldybė po atlikto patikrinimo kreipėsi į prokuratūrą.http://alytausgidas.lt/alytaus-arenos-vadovai-privales-ismanyti-vadyba-ir-imtis-aktyvios-rinkodaros/  Tuometinis Alytaus meras Feliksas Džiautas per vietinę televiziją grindų keitimą įvardijęs afera, žadėjo rasti kaltuosius, nurodžiusius dėti ne 22 milimetrų storio medžio masyvą, o parketlentę su 3,5 milimetro storio kietuoju paviršiumi, tačiau skandalas nurimo, kaltų asmenų nenustatyta. 2012 metais arenoje vėl atsirado akivaizdūs įvairūs įtrūkimai, įskilimai.http://www.dainavoszodis.lt/sekmingai-atlaikiusi-europos-vyru-krepsinio-cempionata-sporto-arenos-danga-jau-trukineja 

2012 m. rudenį Sporto rūmų skolos už komunalines paslaugas (šildymą ir vandenį) siekė beveik 0,5 mln. Lt. Baseino išlaikymas per mėnesį kainavo apie 100 000 Lt (vien tik užpildymas vandeniu – 18 000 Lt). Todėl baseino patalpoje vyravo blogas kvapas, vanduo buvo senas ir prašvinkęs, užsitraukęs spalvinga plėvele,http://www.dainavoszodis.lt/alytaus-baseino-islaikymui-menesi-reikia-100-tukstanciu-litu-taciau-sporto-rumai-prasiskoline-apie-p?quicktabs_2=1&quicktabs_1=1  temperatūra siekė vos 12 laipsnių (pagal higienos normas vandens temperatūra turi būti 27 laipsnių).http://www.dainavoszodis.lt/alytaus-sporto-rumu-baseine-vanduo-pagaliau-pakeistas-nors-kol-kas-saltas 

2013 m. rudenį, iki rankinio bei krepšinio čempionatų likus kelioms savaitėms, arenos grindys buvo kritinės būklės, danga sutrūkinėjusi, kai kuriose vietose siūbuojanti.http://www.dainavoszodis.lt/alytaus-sporto-ir-rekreacijos-centro-arenos-grindys-%E2%80%93-kritines-bukles 

2014 m. rudenį Alytaus miesto taryba skyrė daugiau nei 350 000 Lt Alytaus sporto ir rekreacijos centro skoloms padengti (įsiskolinimams „Lesto“ ir „Litesko“ filialui „Alytaus energija“) ir apie 50 000 Lt darbuotojų atlyginimams išmokėtihttp://alytusplius.lt/naujienos/alytaus-sporto-ir-rekreacijos-centras-gavo-pinigu-skoloms-ir-atlyginimams (2014 metais Alytaus savivaldybei pasiskolinus 4,2 mln. eurų, miesto skola pasiekė 19,4 mln. eurų).http://www.alytauspulsas.lt/miesto-naujienos/miesto-skolos/ 

2015 m. Alytaus miesto savivaldybės kontrolierius po atlikto patikrinimo aptiko daug pažeidimų. Nustatyta, kad iš europinio projekto baigiamiesiems darbams skirtų kone pusė lėšų buvo panaudoti kitoms reikmėms, nesilaikyta Biudžeto sandaros įstatymo nuostatų.http://www.dainavoszodis.lt/alytaus-sporto-ir-rekreacijos-centra-skandina-kontrolieriu-rasti-pazeidimai 

Arena naudojama masiniam sportui, kadangi didžiąsias scenos žvaigždes pritraukti sunku, Arena pernelyg maža, kad koncertų organizatoriai kviestų garsenybes, nes tuomet bilietai būtų pernelyg brangūs vietiniams gyventojams.http://www.respublika.lt/lt/naujienos/lietuva/kitos_lietuvos_zinios/didziosiose_arenose_vejai_nesvilpauja/,print.1 

 Galerija 

 Šaltiniai 

Kategorija:Lietuvos sporto arenos
Kategorija:Alytaus sportas